AWA

**AWA** (*Amanda Mäläskä* os. *Pietikäinen*) (s. 1992 Hyvinkää) on suomalainen artisti, lauluntekijä, musiikintuottaja ja podcast-juontaja. Hän tuli tunnetuksi debyyttialbumillaan "Satamieli", joka julkaistiin toukokuussa 2022.

Awan musiikki on suomalaista maagista poppia, jossa yhdistellään innovatiivisesti spirituaalisuutta ja populaarikulttuuria sekä hyödynnetään populaarimusiikissa harvemmin kuultuja elementtejä, kuten äänimaljoja ja jousella soitettua kitaraa. Hänen tuotantonsa saavat inspiraationsa ambient-musiikista, jonka tavoite on luoda erilaisia tunnelmia. Awan tuotanto käsittelee ihmissuhteita ja elämän merkittäviä tapahtumia mystiikan kautta. Artistin musiikkia on kuultu lukuisilla suomalaisilla radiokanavilla ja Spotifyn listoilla.

Awa tuottaa myös "Kummitusjuttuja"-podcastia, joka käsittelee tosielämän yliluonnollisia kokemuksia ja ilmiöitä.

## Varhainen ura
Mäläskä varttui musikaalisessa perheessä. Hänen isoisänsä oli arvostettu alttoviulisti Mauri Pietikäinen, joka teki pitkän uran muun muassa Helsingin kaupunginorkesterissa, Vantaan viihdeorkesterissa ja Radion sinfoniaorkesterissa. Hänen isoäitinsä oli kanttori ja pianonsoiton opettaja, ja monet muutkin perheenjäsenet soittavat tai säveltävät musiikkia. Mäläskä kirjoitti ensimmäisen kappaleensa seitsemänvuotiaana.

## Sarca
Mäläskä tuli alunperin tunnetuksi yhtyeen Sarca kitaristina ja lauluntekijänä . Hän soitti bändissä sähkökitaraa, lauloi taustoja ja kirjoitti kappaleita yhdessä bänditovereidensa kanssa.

Vuonna 2011 Jonne Aaron Liimatainen, Negativen laulaja, tarjosi yhteistyötä ja apuaan levytyksissä.  Tämän seurauksena Sarca allekirjoitti ensimmäisen levytyssopimuksensa Hype Recordsin kanssa. Vuonna 2012 Sarca osallistui televisio-ohjelmaan Duudsonit tuli taloon ja julkaisi kappaleensa ”Kesäbiisi”. Albumi "Nollasta sataan" julkaistiin syyskuussa 2012. Albumin tuotti Jonas Olsson.  Yhtye on keikkaillut samoilla lavoilla muun muassa Negativen, Kotiteollisuuden, Indican ja Uniklubin kanssa.

## Sooloura
Sarca-yhtyeen jälkeen Mäläskä aloitti soolouran artistinimellä Awa ja alkoi kirjoittaa kappaleita itselleen. Yhdessä kumppaninsa Jesse Mäläskän kanssa hän osallistui kilpailuun, jonka järjesti suomalainen artisti ja lauluntekijä Anssi Kela. Kilpailussa osallistujat lauloivat omia versioitaan Kelan kappaleista. AWA ja Jesse Mäläskä versioivat kappaleen ”Piirrä minuun tie” ja pääsivät esiintymään Kelan keikalla The Circuksessa Helsingissä vuonna 2015.

Awa opiskeli musiikin äänittämistä ja tuotantoa omatoimisesti useiden vuosien ajan. Hän julkaisi ensimmäisen EP:nsä Häkkilintu joulukuussa 2018, ja EP:n nimikkokappaleesta julkaistiin musiikkivideo. Levyllä soittivat suomalaiset muusikot Jesse Mäläskä, Saku Maristo, Saku Hjelt ja Sampo Sundström.

Vuonna 2020 Mäläskä osallistui The Voice of Finlandin Ääni ratkaisee -vaiheeseen, josta ei kuitenkaan päässyt jatkoon. Myöhemmin samana vuonna hän aloitti musiikin tekemisen ja tuottamisen opinnot Metropolia-ammattikorkeakoulussa Helsingissä, josta valmistui muusikoksi kesäkuussa 2024 pääaineena musiikin tekeminen ja tuottaminen.

Vuonna 2021–2022 Awa käsikirjoitti ja ohjasi kaksi musiikkivideota singleihin ”Magiaa” ja ”Myrkkyy” yhdessä aviopuolisonsa Jesse Mäläskän kanssa. Samana vuonna Awa osallistui Jouluradion ja Metropolian joululaulukilpailuun, jonka voitti kappaleella ”Sielulintu”. Artisti sijoittui samassa kilpailussa kolmannelle sijalle yhdessä Salla Saarisalon kanssa sävelletyllä kappaleella ”Joulu on”.

Debyyttialbumi "Satamieli" julkaistiin 13. toukokuuta 2022. Albumin kappaleista yksi on ”Kuuhun ja takaisin”, joka käsittelee vanhemmuutta. Albumin julkaisujuhla järjestettiin Musiikkitalossa Helsingissä yhdessä artisti ELLIMEIn kanssa.

Vuonna 2024 Awa julkaisi Kummitusjuttuja-EP:n, joka herätti huomiota kokeellisilla tuotannoillaan. EP:llä käytettiin popmusiikissa harvoin kuultuja elementtejä, kuten äänimaljoja, healing-äänimaisemia, jousella soitettua kitaraa, kurkkulaulua ja morsekoodia. EP sai näkyvyyttä Riffissä ja Anna-lehdessä. EP:n single ”Painajaisia” sai myös mediahuomiota syksyllä 2024.

Vuonna 2025 Mäläskä valittiin Suomen Musiikintekijöiden hallitukseen.

Awan uusin single ”X-Files” julkaistiin marraskuussa 2025. Samana vuonna artisti on keikkaillut useissa vaihtoehto- ja henkisyystapahtumissa, kuten Maagisilla Messuilla, Ultrapäivillä ja Hengen ja tiedon messuilla.

## Diskografia

### Albumit

* *Satamieli (2022)*

### EP-levyt

* *Häkkilintu (2018)*
* *Kummitusjuttuja (2024)*

### Singlet

* *Mun tarkoitus (2020)*
* *Flanellitaivas (2020)*
* *Magiaa (2021)*
* *Kuuhun ja takaisin (2021)*
* *Myrkkyy (2022)*
* *Yliluonnollista (2024)*
* *Painajaisia (2024)*
* *X-Files (2025)*

## Viitteet

## Aiheesta muualla

* AWAn viralliset sivut
* Kummitusjuttuja-podcast Spotifyssä
* Artistin musiikkia suoratoistopalveluissa Spotify
* AWAn virallinen instagramtili
* Kummitusjuttuja-podcastin instagramtili